Ixef wis sin: Allus yeqqnen ɣer talɣa i yeǧǧan tamurt-nsen d wakal n lejdud anda i d-kkren d wanda i d-ldin allen, ffɣen ttnadin ɣef wakal abeṛṛani. Am wakken id-yemmeslay ɣef leqbayel-nni i yettzuxun s wayla n medden, widak-nni i ibeddlen ayla-nsen, fkan azal akked d tudert i tutlayin niḍen, imi selmaden arrawnsen tutlayin tiberṛaniyin almi ur ssinen ara tutlayt taqbaylit, tutlayt n tyemmat. Yal tikkelt ad d-yebder awal “yiwen”, yettwehhi γer yiwet n taggayt n yimdanen.